As die dood aansteek | Netwerk24
Interpol slaan toe op meer as 1 900 plekke
Interpol het in ’n operasie oor vastelande heen beslag gelê op agt ton ietermagogskubbe, 1,3 ton ivoor, 4 000 voëls en 27 000 reptiele.
Kleinhoewe-aanval: 6-jarige het alles gesien
Jonty Jacobs (28) wat Woensdag in ’n plaasaanval op Leeuwfontein naby Roodeplaat in Pretoria raakgeskiet is, reageer al as mense met hom praat.
’n Splinternuwe ambulans is aan die brand gesteek en twee nooddienswerkers erg beseer toe woedende betogers hulle Woensdagaand buite Northam in Limpopo aangeval het.
Pep moet Lions-krieket weer help brul
'Pep Guardiola' moet in die komende krieketseisoen help om die Lions se krieketspan weer op die wenpad te kry.
Skosan, Marx én Whiteley brul Sondag
Welkom terug Warren, Malcolm en Courtnall.
Swart sakelui wil staatsfirmas help
Die swart sakeorganisasie die Black Business Council is opgewonde oor die manier waarop Pravin Gordhan staatsondernemings regruk word, en wil help.
Goedkoop opsie help Medihelp se ledetal groei
Die mediese fonds Medihelp het teen einde Desember danksy ’n goedkoper opsie 2% meer lede gehad.
Dr. Aaron Motsoaledi, minister van gesondheid, kondig enorme veranderinge aan gesondheidsorg aan. Lees hier regstreeks wat hy sê.
Op ’n plek is daar ’n tronkgebou in die vorm van ’n sirkel. Die sirkelvormige tronk het ’n paar verdiepings en in die middel van die gebou is daar ’n oop binnehof.
Ondersteuners is territoriaal. Hulle vereenselwig hulself met hul eie kudde in hul deel van die bos. Daarom moet ons rugbyspanne hul name van oud terugkry, skryf Rhynie Greeff.
Dit is goed dat die Universiteit Stellenbosch sy 100ste bestaansjaar gedenk, skryf Leslie van Rooi. Ons moet egter alles onthou, want geen mens of instelling wat 100 jaar oud word, het net goeie of net slegte herinneringe nie.
Vakansie in Wes-Kaap propvol yslike verrassings
Animasiekarakters word lewendig en sprokies kry nuwe kleur in die vermaak wat gedurende die vakansie vir kinders aangebied word.
Geesdriftige vertolking sonder swarigheid
Die Noorse dirigent Cathrine Winnes het verbeeldingryke interpretasie van verskeie komposisies gelewer en die pianis Spencer Meyer het imponeer. Paul Boekkooi was gisteraand by ’n uitvoering saam met die Johannesburgse Filharmoniese Orkes in die Lind
‘Stroomop’ slaan nuwe blaadjie om voordat fliek verskyn
Die gelyknamige boekweergawe van die fliek Stroomop, die derde fliek deur Ivan Botha en Donnalee Roberts, gaan die lig sien voordat die rolprent op 9 Augustus uitgereik word.
Hilux vier Dakar-DNS met nuwe stylpakket
Frislyk-bakkies is deesdae warm nuus. Dink maar aan die Ford Ranger FX4 en Isuzu se eie X-Rider Black, albei bakkies wat ’n moderne voorkoms vol stylaanpassings bied.
Nou die môre, terwyl jy aan kruie na die kantoor, kom die omroeper se stem vrolik oor die lug: “Môre, môre, luisteraars! Skuif nader, want hier by my in die ateljee vandag is Sannie.
Kompakte X2 reg vir naweekkryger
Dit was ’n lang wag, maar een van BMW se gaafste sportnutse het eindelik opgedaag – die groep se nuwe X2.
As die dood aansteek
Deur Anna Mueller en Seth Abrutyn 07 Januarie 2016 00:00
Onlangse navorsing het getoon dat selfdood die potensiaal het om deur sosiale netwerke te versprei.
Hierdie verskynsel word deur sommige “selfdood-aansteeklikheid” genoem.
Gesofistikeerde en diverse statistiese modelleringstegnieke het grootliks tot dieselfde gevolgtrekking gekom: As iemand aan die selfdoodpoging of selfdood van ’n vriend blootgestel word, neem daardie mens se risiko vir selfdoodgedagtes en -pogings toe.
Die gevolge kan verpletterend vir die agterblywende gesinne, klasmaats en gemeenskappe wees wat sukkel om te verstaan hoekom selfdood in groepe in hul gemeenskap voorkom.
Hierdie vraagstuk is ’n uitdaging vir wetenskaplikes, wat al dekades lank sukkel om ’n antwoord daarop te vind.
Die rol van selfdood-aansteeklikheid is straks een van die aspekte van selfdood wat die swakste verstaan word en dit benadeel ons aansienlik in ons pogings om doeltreffende strategieë te formuleer om die verspreiding daarvan te voorkom.
Dit is hoekom ons in ons onlangse studie adolessente ondersoek het. Ons wou weet of die kennis van ’n vriend se selfdoodpoging ’n verandering aan iemand se risiko vir ’n selfdoodpoging teweeg sal bring.
Deur die gebruik van longitudinale data het ons ontdek dat adolessente wat van ’n vriend se selfdoodpoging weet, bykans twee keer meer geneig sal wees om ’n jaar later ’n selfdoodpoging aan te wend.
Hierdie risiko is selfs groter vir diegene wat ’n vriend weens selfdood verloor het.
Interessant genoeg was daar nié ’n skerp styging in die selfdoodrisiko van adolessente wie se vriende hulle nie van hul selfdoodpogings vertel het nie.
Ons studie hou etlike interessante implikasies vir selfdoodvoorkoming in.
Ten eerste lyk dit of die ervaring van die selfdoodpoging of selfdood van ’n vriend adolessente se risikoprofiel betekenisvol verander. Ons word almal op die een of ander tyd aan selfdood blootgestel, hetsy deur Romeo en Juliet te lees of bloot deur na die nuus te kyk.
Dit lyk egter of blootstelling aan die selfdoodpoging of selfdood van ’n vriend die vae idee van selfdood in iets baie werkliks transformeer: ’n betekenisvolle, tasbare kultuurteks wat jong mense kan volg om droefheid die hoof te bied.
Tweedens en in die lig van die ou spreekwoord “soort soek soort”, het sommige aangevoer dat dit bloot ’n geval kan wees dat depressiewe tieners bevriend raak. Dit sal verklaar hoekom groepe vriende soortgelyke selfdoodsyfers toon (en dit weerspreek die teorie van selfdood-aansteeklikheid).
Ons bevindings steun egter literatuur wat daarop dui dat selfdood-aansteeklikheid nie bloot die resultaat is van adolessente wat vriende met ’n soortgelyke kwesbaarheid vir selfdood kies nie.
As aansteeklikheid nie saak maak nie, behoort kennis oor selfdoodpogings ook nie saak te maak nie. In teenstelling is dit duidelik dat jong mense se selfdoodrisiko net skerp toeneem wanneer hulle van ’n vriend se selfdoodpoging weet.
Wat doen ons met hierdie kennis?
Dit is duidelik dat selfdood nie net die gevolg van psigologiese siektes of psigologiese risikofaktore is nie.
Blootstelling aan selfdood, al is dit net ’n poging, is emosioneel verpletterend en jong mense het steun nodig om die daaropvolgende komplekse emosies die hoof te bied. Voorkomingstrategieë is hier van deurslaggewende belang.
Een duidelike implikasie van ons werk is dat jong mense tydens siftings vir selfdoodrisiko áltyd gevra moet word of hulle iemand ken wat ’n selfdoodpoging aangewend het of as gevolg daarvan gesterf het.
Talle betroubare instrumente vir die sifting van jong mense vir selfdoodrisiko sluit trouens vrae oor blootstelling aan selfdood in.
Dit lyk redelik. Maar dan raak dinge duister.
In die lig van wat ons navorsing getoon het, is dit bloot natuurlik om te wonder of iemand wat selfdood probeer het, ontmoedig moet word om daaroor te praat. Die vrees bestaan dat as ons oor selfdood praat, ons dit onbewustelik kan bevorder.
Gelukkig bestaan daar bewysgebaseerde programme.
As ons mense aanmoedig om nié oor selfdood te praat nie – veral jong mense – kan ons dalk geleenthede mis om diegene te help wat swaarkry en oorweeg om hul eie lewe te neem.
Die gevoel dat jy aan ’n groep behoort – met die steun van familie en vriende en ’n gesonde sosiale lewe – is voorts noodsaaklik om selfdood te voorkom. As ons jong mense aanmoedig om nié oor selfdood te praat nie, kan ons onbewustelik adolessente met selfdoodneigings se gevoel van afsondering verhoog, wat tot die risiko van selfdood bydra.
Weens die stigma wat aan geestesiektes en selfdood kleef, is dit dikwels baie moeilik vir mense om te erken hulle het hulp nodig.
Pleks daarvan om dus swye oor die onderwerp aan te moedig kan dit beter wees om adolessente te leer hoe om op ’n gepaste manier te reageer wanneer ’n vriend ’n selfdoodpoging of selfdoodgedagtes onthul.
Gelukkig bestaan daar bewysgebaseerde programme soos Ques­tion, Persuade, Refer (QPR) en SOS Signs of Suicide. Hierdie programme word dikwels in skole aangebied en kan jong mense leer hoe om hulp uit gepaste oorde vir hul vriende te bekom.
Dit is ook belangrik dat ouers, onderwysers en afrigters gemaklik voel om oor selfdood te praat. Hulle moet goed ingelig wees oor die gepaste antwoorde en besef dat ’n selfdoodpoging ’n effek kan hê wat wyer as die individu uitkring.
Dit is immers wanneer adolessente alleen met hul vriende se nood gelaat word, dat hulle die kwesbaarste is om voor dieselfde idees en gedrag rakende selfdood te swig.
Hierdie artikel het op theconversation.com verskyn.
Seth Abrutyn is mede-professor in sosiologie aan die Universiteit van Memphis. Anna Mueller is mede-professor in vergelykende menslike ontwikkeling aan die Universiteit van Chicago.
Meer oor: Skiet | Vsa
Job Mokgoro (70) Noordwes se nuwe premier
Grondwethof bekragtig uitspraak oor Paia-wet
Burgers, R645 000 as WB-speler jou swanger maak
Pad by Stellenbosch gesluit weens betogings
Mediese skemas kou naels oor nuwe wette
Natasha ‘in ander klere gevind’